KCE ดีดบวก 4% หลังรูดหนักวานนี้! โบรกฯชี้กลุ่มอิเล็กฯกำไร Q4/62 ไม่สดใส-แนะเลี่ยงลงทุน
KCE ดีดบวก 4% หลังรูดหนักวานนี้! โบรกฯชี้กลุ่มอิเล็กฯกำไร Q4/62 ไม่สดใส-แนะเลี่ยงลงทุน
KCE ดีดบวก 4% หลังรูดหนักวานนี้! โบรกฯชี้กลุ่มอิเล็กฯกำไร Q4/62 ไม่สดใส-แนะเลี่ยงลงทุน
29 ม.ค. 2563

ผู้สื่อข่าวรายงานว่า บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 15.05 น. อยู่ที่ระดับ 19.70 บาท บวก 0.70 บาท หรือ 3.68%  ด้วยมูลค่าซื้อขาย 980.75 ล้านบาท โดยราคาหุ้นปรับตัวแรงหลังวานนี้ปรับตัวลงแรง 14.41% คาดเก็งกำไรช่วงสั้นหลังราคาลงแรง

บล.ฟินันเซีย ไซรัส ระบุในบทวิเคราะห์วันนี้(29ม.ค.63) ว่า กลุ่มอิเล็กทรอนิคส์ ค่ายรถยนต์ต่างชาติในจีน อาทิ นิสสัน ฮอนด้า ประกาศหยุดการผลิตในอู่ฮั่นและย่านชานเมืองของเซี่ยงไฮ้ชั่วคราวเพื่ออพยพพนักงาน กระทบต่อความต้องการใช้ชิ้นส่วนอิเล็กทรอนิคส์ โดย DELTA, HANA, KCE ขายชิ้นส่วนฯไปยังอุตสาหกรรมรถยนต์ในจีนเป็นสัดส่วน 17%, 12%, 10% ตามลำดับ
แม้ KCE จะมีรายได้จากจีนน้อยสุด แต่มองว่าธุรกิจฟื้นช้าสุดเพราะอุตสาหกรรมรถยนต์ปีนี้มีแนวโน้มหดตัวต่อ ขณะที่ราคาหุ้น overvalued ไปมาก ในกลุ่มนี้ HANA ดูดีสุดเพราะมีปัญหาเพียงบาทแข็ง อย่างไรก็ตาม กำไรไตรมาส 4/62 ไม่สดใสทั้งกลุ่ม ไม่แนะนำกลุ่มอิเล็กทรอนิคส์